[{"text_idx": "#000007", "text": "Mae\u2019r cwmni adeiladu EvaBuild yn un o\u2019r busnesau sydd wedi cael budd, wrth i Danny Faulkes sef cyn- brentis yn y Coleg gwblhau prentisiaeth rheoli prosiectau ac yn mynd ymlaen wedyn i ddod yn rheolwr prosiect dan hyfforddiant gyda\u2019r cwmni."}, {"text_idx": "#000008", "text": "Sefydlwyd EvaBuild a leolir yn Y Drenewydd yn 2011 fel cwmni sy\u2019n arbenigo mewn gwasanaethau fel sylfeini modiwlaidd, peirianneg sifil a sylfeini cyffredinol."}, {"text_idx": "#000009", "text": "Daeth Danny ar draws y cyfle ar o\u0302l i Nick Evans sef Cyfarwyddwr Rheoli EvaBuild weithio gyda\u2019r coleg i weld a oedd modd cyflwyno cwrs BTEC Lefel 3 mewn Adeiladwaith a\u2019r Amgylchedd Adeiledig, am nad oedd cwrs o\u2019r fath yn bodoli ar y pryd."}, {"text_idx": "#000010", "text": "Flwyddyn yn ddiweddarach cafodd y cwrs ei gyflwyno a symudodd Danny yn ei flaen drwy\u2019r cynllun prentisiaeth yn llwyddiannus. Wedi cael profiad o weithio ym mhob un o isadrannau\u2019r cwmni, aeth ymlaen i fod yn bennaeth ar systemau rheoli ansawdd EvaBuild."}, {"text_idx": "#000011", "text": "Mae Danny wrth ei fodd wrth ystyried sut mae pethau wedi mynd hyd hyn a dywedodd: \u201cDewisais brentisiaeth dros yr opsiynau eraill oherwydd fy mod i eisiau parhau i ddysgu, ond hefyd roeddwn i am ennill profiad ymarferol."}, {"text_idx": "#000012", "text": "\u201cAr y pryd doeddwn i ddim yn siw\u0302r 100% pa lwybr adeiladu roeddwn i am ei ddilyn felly wrth i Goleg Y Drenewydd ddechrau cynnig y cwrs Adeiladwaith a\u2019r Amgylchedd Adeiledig, sylweddolais y byddai\u2019n berffaith i mi, am y byddai\u2019n cadw fy opsiynau yn agored ac yn rhoi cyfle i mi weld pa agwedd ar adeiladwaith yr oeddwn i\u2019n ei mwynhau fwyaf oll."}, {"text_idx": "#000013", "text": "Roedd fy mhrentisiaeth yn EvaBuild yn wych ac yn awr fi yw Pennaeth y Systemau Rheoli Ansawdd, felly mae\u2019r holl brofiad wedi bod yn broses ddysgu wych i mi.\u201d"}, {"text_idx": "#000014", "text": "Mae Nick ac EvaBuild yn gobeithio parhau i weithio gyda\u2019r coleg i gyflwyno rhagor o gyrsiau uwchsgilio yn yr ardal leol, gan gredu y dylai mwy o fusnesau ddilyn ei esiampl."}, {"text_idx": "#000015", "text": "Dywedodd: \u201cMae gweithio gyda\u2019r coleg wedi bod yn wych i ni ac i Danny, ond mae angen i fusnesau eraill gefnogi\u2019r fenter hefyd."}, {"text_idx": "#000016", "text": "\u201cMae\u2019n profi bod angen i golegau a busnesau weithio gyda\u2019i gilydd i weld beth sydd ei angen yn yr ardal."}, {"text_idx": "#000018", "text": "\u201cMae adeiladwaith a sylfeini yn bynciau ymarferol iawn ac mae angen strategaeth glir gyda\u2019r mathau hyn o gyrsiau.\u201d"}, {"text_idx": "#000023", "text": "\u201cOnd gan ddefnyddio Danny fel enghraifft, mae myfyrwyr ar hyn o bryd yn gadael y brifysgol gyda chryn dipyn o ddyled a gwybodaeth a ddysgwyd nad yw\u2019n berthnasol i\u2019r gweithle."}, {"text_idx": "#000025", "text": "\u201cMae Danny eisoes yn opsiwn mwy deniadol i ni, o safbwynt ariannol ac o ran ei wybodaeth ac mae ganddo brofiad go iawn o\u2019r gweithle \u2013 rhywbeth y mae cyflogwyr yn chwilio amdano."}, {"text_idx": "#000028", "text": "Ar hyn o bryd mae Grw\u0302p Colegau NPTC yn cynnig cyrsiau byr wedi\u2019u hariannu\u2019n llwyr, wedi\u2019u cynllunio i wella sgiliau unigolion a thimau ym meysydd pwnc eraill. Unwaith eto mae EvaBuild yn arwain y ffordd drwy gymryd mantais o\u2019r cyrsiau hyn mewn arweinyddiaeth ac ymwybyddiaeth o iechyd meddwl."}, {"text_idx": "#000029", "text": "I ddarganfod rhagor am y prentisiaethau sydd ar gael gennym, ewch i\u2019n gwefan:, neu os hoffech fynegi diddordeb yn ein cyrsiau byr wedi\u2019u hariannu\u2019n llwyr neu os hoffech awgrymu cwrs newydd, cysylltwch a\u0302\u2019r Uned Datblygu Busnes: business@nptcgroup.ac.uk."}, {"text_idx": "#000030", "text": "We pride ourselves on offering an excellent user experience for our customers and clients when partaking in a part-time or professional training course with us.\nA few words from our clients & customers\nIf you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors.\nClick here to book a visit"}, {"text_idx": "#000031", "text": "We pride ourselves on offering an excellent user experience for our customers and clients when partaking in a part-time or professional training course with us."}, {"text_idx": "#000032", "text": "If you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors."}]